बहराइच. जिले की नानपारा सर्किल में बड़े पैमाने पर जुए व नशे के गोरखधंधे की गोपनीय सूचना मिलने पर बहराइच के एसपी डॉ. गौरव ग्रोवर के निर्देश पर सीअो नानपारा विजय प्रकाश सिंह ने गली कूंचों में चोरी से जुए व नशे के कारोबार का संचालन करने वाले अपराधियों की धरपकड़ के लिये एक नया अनोखा फार्मूला निकाला। जिसमें नानपारा सर्किल के तमाम इलाकों में तरह के अनर्गल गोरखधंधों को अंजाम देने वाले शातिरों के ठिकाने पर पुलिस की औचक छापेमारी के लिये सीअो नानपारा ने घुड़सवार बनकर तमाम संवेदनशील इलाकों में औचक छापेमारी की। इस दौरान कोतवाली मुर्तिहा इलाके में जुए के अड्डों पर पड़ी पुलिस रेड के दौरान मौके से 11 जुवारियों को रंगेहाथ दबोचा गया।